PALVEKOOL
9. Palve Jeesuse nimel
Palvekooli 9. osa räägib palvest Jeesuse nimel.
Enne vaatame järgmist Jumala nime.
Ilmutusraamatus 1:8 esitleb Issand end meile nime all Alfa ja Oomega:
"Mina olen A ja O", ütleb Issand Jumal,
"kes on ja kes oli ja kes tuleb, Kõigeväeline."
Näeme, et Ta on olnud algusest peale ja on ka praegu
ja Ta on see, kes tuleb tagasi.
Ta on kõigi ajastute Jumal.
Pühakirja alguses, 1. Moosese esimestes salmides
oli maa tühi, paljas ja pimeduses ning Jumal ütles: "Saagu valgus!"
Ta ütles seda otse sellesse olukorda.
Kui oled praegu olukorras, mis näib pime ja tühi,
siis on mul sulle hea uudis.
Hakka palvetama ja kuulutama:
"Sina, Jumal, oled Alfa ja Oomega, Sa oled Algus ja Sa oled praegu
ja ka tulevikus, Sa olid ajaloos, ning oled praegu ja ka edaspidi.
Kuulutan, et Sina oled Alfa ja Oomega!
Näeme Pühakirjast, et kui Jumal midagi kuulutas,
siis tegid Isa, Poeg ja Püha Vaim koostööd.
Nad rääkisid otse pimedusse: "Saagu valgus!"
See on pilt ka palveteenistusest ja sinust kui usklikust,
et võid rääkida olukordadesse kui kotkas, kes kerkib üle olukordade.
Me istume ühes Kristusega taevasis paigus ja palvetame,
nii et pimedus rapub ja sünged olukorrad muutuvad
nii linnas kui kogu maal.
Jumal tahab sind kasutada.
Ta on Alfa ja Oomega, algus ja lõpp.
Palve Jeesuse Kristuse nimel.
See nimi on üle kõigi nimede, ütleb Piibel.
See nimi on üle deemonite, kõigi haiguste ja surma.
Kogu vaimumaailm tunneb Jeesuse nime.
Palvetame tihti Jumala nimel,
kuid peaksime paluma Jeesuse Kristuse nimel.
Toon selle kohta mõned näited.
Johannese 16:24 ütleb: "Tänini ei ole te midagi palunud minu nimel.
Paluge, ja te saate, et teie rõõm oleks täielik!"
Siit me õpime, mis vägi on palves Jeesuse nimel.
Jumal tahab, et su rõõm oleks täielik.
Ta on hea Jumal.
Ta on loonud kogu universumi, looduse ja kõik inimesed.
Ta tahab, et su rõõm oleks täielik
ja kui palud Jeesuse nimel, siis saab see tõeks.
Minu perekonnanimi on Sandberg ja see esindab kõike,
kes olen ja mis mul on, kes ma olen inimesena.
Jeesus on andnud sulle oma nime, mis esindab kõike,
kes Tema on ja mis Tal on, millest Sina oled osa.
Kui mu naine minuga abiellus, oli tal oma perekonnanimi.
Abielludes võttis ta minu nime.
See on pilt sellest, et kui oled võtnud Jeesuse oma ellu,
oled saanud endale ka Jeesuse nime
ja kõik õigused, mis sellega kaasnevad.
Oled saanud nime, mis on üle iga nime.
Rist meie riigilipul tõuseb ausse.
Selleks läheb vaja vaid usklikke,
kes teavad, kuidas paluda Jeesuse nimel.
Johannese 14:12-14 ütleb:
"Tõesti, tõesti, ma ütlen teile, kes usub minusse,
see teeb neidsamu tegusid, mida mina teen.."
Mõtle, kui palju imesid tegi Jeesus!
"..kes usub minusse, see teeb neidsamu tegusid, mida mina teen,
ja ta teeb nendest hoopis suuremaid,
sest mina lähen Isa juurde ja mida te iganes palute minu nimel,
seda ma teen, et Isa saaks kirgastatud Pojas.
Kui te midagi minult palute minu nimel, siis ma teen seda."
Milline imeline tõotus, kui palume Jeesuse nimel!
Millised võimalused sulle avanevad, kui palvetad Jeesuse nimel!
"..mida te iganes palute minu nimel, seda ma teen,
et Isa saaks kirgastatud Pojas.
Kui te midagi minult palute minu nimel, siis ma teen seda."
Sulle on antud otsekui võtmekimp, et olukordi lukust lahti keerata.
Olin kord Kjell Sjöbergiga Taanis
ja me palvetasime suuri asju terve riigi üle.
See oli suur palvekonverents.
Vaheajal ütles ta, et on oma kammi ära kaotanud.
See oli ta lemmikkamm, punast värvi ja alati ta tagataskus.
"Nüüd palvetame nõusolekupalve," ütles ta.
"Palvetame, et leiaksin selle üles."
Olime just palvetanud terve riigi eest.
"On see tõesti nii oluline? Osta uus!"
"Ei, see oli minu kamm.
Tahan seda tagasi, Jumal on hea Jumal."
Palvetasime ja läksime otsima.
5-6 minuti pärast leidis ta kammi ühe puulehe alt.
"Leidsin!" hüüdis ta.
Üllatusin, et Jumalat huvitavad nii suured kui väikesed palved,
mis palutud Jeesuse nimel.
Teine näide on ajast, kui sõitsin värskelt usuletulnuna Mosambiiki.
Olin 9 kuud päästetud ja me noortepastor võttis meid kaasa.
Olime Aafrikas 5 nädalat ja sain seal jutlustada,
haigete eest palvetada ning kurje vaime välja ajada.
Sain aru, et Apostlite tegudes loetu toimib päriselt.
Palvetasin seal ühe mehe eest, et Jumal teda puudutaks.
Midagi ei juhtunud, kuid nägin, et ta vajab vabastust.
Siis kuulsin Püha Vaimu häält,
kes tuletas mulle meelde, mida me noortepastor oli õpetanud,
et me palvetaks Jeesuse nimel, kelle nimi on üle iga nime.
Muutsin oma palvet ja ütlesin: "Jeesuse nimel
palun sellele mehele täielikku vabastust!"
Otsekohe hakkasid deemonid manifesteerima!
Nad raputasid seda meest
ja arvasin, et nüüd on kõik ning nad on välja läinud.
Kuulsin uuesti Püha Vaimu.
Mõtle, et olin alles vastusuletulnu.
Püha vaim ütles: "Deemonid valetavad ega läinud välja."
Ütlesin siis: "Jeesuse nimel. Tean, et te olete alles! Välja!"
Ta rabeles uuesti ning läksid välja.
Nägin selle mehe rõõmu, kes sai neist vabaks!
Nad olid teda piinanud, kuid nüüd oli tal suur rõõm.
Jumal on hea ja tahab vabastada neid,
kelle elu on kinni igasugustes sidumistes.
Johannese 15:7-8 ütleb:
"Kui te jääte minusse ja minu sõnad jäävad teisse,
siis paluge, mida te iganes tahate, ning see sünnib teile.
Selles on minu Isa kirgastatud, et te kannate palju vilja."
Kas näed, kui tähtis on lugeda Sõna, mis annab usku, elu ja jõudu
ja tuleb seejärel ka su kaudu esile ning saad, mida palud?
"Selles on minu Isa kirgastatud,
et te kannate palju vilja ja saate minu jüngriteks."
Johannese 15:16 ütleb: "Teie ei ole valinud mind,
vaid mina olen valinud teid ja olen seadnud teid,
et te läheksite ja kannaksite vilja ja et teie vili jääks.
Mida te iganes Isalt palute, seda ta annab teile minu nimel."
Johannese 16:23-24:
"Ja sel päeval ei küsi te minult enam midagi.
Tõesti, tõesti, ma ütlen teile,
mida te iganes palute Isalt, seda ta annab teile minu nimel.
Tänini ei ole te midagi palunud minu nimel.
Paluge, ja te saate, et teie rõõm oleks täielik!"
Palve Jeesuse nimel avab sinu ees uksi.
Hakka palvetama Jeesuse nimel.
Tänase palvekooli kodune ülesanne.
Hakka uurima Alfat ja Oomegat, kui suur on Jumal.
Mõtle Ta nimele ja täna Teda selle eest, kes Ta on,
hommikul ja õhtul palvetades nagu preester, kes on teenistuses
ja süütab õlilambid, et valgus saaks nähtavaks.
Õnnista ka teisi inimesi.
"Mina olen A ja O," ütleb Issand Jumal,
"kes on ja kes oli ja kes tuleb, Kõigeväeline."
Ilmutusraamat 1:8.
Jeesus tuleb tagasi.
Kuuluta, et Tema on Alfa ja Oomega.
Julgustan sind veel.
Kui olin noor kristlane, töötasin ühes laos,
kus oli klaasimeister, kes kuulas rasket rokki
nagu ACDC'd ja "Highway to Hell".
Ta tahtis, et aitaksin tal klaasi transportida.
Ta pani selle põrgumuusika mängima.
Teadsin, et võin palvetada Jeesuse nimel.
Vaatasin aknast välja, kui see laul mängis, ja ütlesin:
"Jeesuse nimel, pane kohe kinni, aamen!"
Silmapilkselt seiskus muusikasüsteem ja mees kohkus:
"See on uhiuus! Mis juhtus? Katki!"
Jeesuse nimi oli vägevam kui ACDC ja "Highway to Hell"!
Palvetagem Jeesuse nimel.
Alusta juba sel nädalal.
Jumal õnnistagu sind.
Usume, et need palvesaated kasvatavad su usku.
Usume, et need tugevdavad põhjamaade kristlasi sel lõpuajal,
et õpetame Jumala Sõna ja julgustame noori ja vanu
pöörduma tagasi puhta vee allikale, mis annab elu.
Sinulgi on võimalus anda.
Malaki raamat ütleb, et me tooks mitte üksnes kümnist
vaid ka ohvriande, et rohutirtsud saaks hävitatud,
kui me Isandat otsime.
Õnnista Taevas TV7 tööd ja toeta oma annetusega,
et saaksime neid palvesaateid jätkata.
Jumal õnnistagu sind.
Tõlge: Riina Aasa